section_heading: Karijera
paragraph_text: Osvajanjem zlatne medalje u spustu na Olimpijskim igrama 1998. postaje prva skijašica koja je obranila naslov pobjednice (Alberto Tomba je to učinio kod skijaša u utrci veleslaloma na ZOI 1992.) Kasnije je isti uspjeh ponovila i Janica Kostelić 2006. obranom zlata iz kombinacije sa ZOI 2002. Ukupno treću zlatnu olimpijsku medalju osvojila je na istim Igrama u kombinaciji, utrci u kojoj su Nijemci trostruko slavili: Martina Ertl bila je druga, a Hilde Gerg treća. Osim te dvije zlatne, na Igrama u Naganu osvojila je i brončanu medalju u veleslalomu. Sezonu je zaključila ponovnim osvajanjem velikog kristalnog globusa. Na kraju godine, po treći put je izabrana za najbolju njemačku sportašicu.